FI
L 58/1406
Euroopan unionin virallinen lehti
23.2.2023
KOMISSIO PILOTTIHANKKEET
LUKU PP 01 — TUTKIMUS JA INNOVOINTI (jatkoa) PP 01 23
(jatkoa)
PP 01 23 05
(jatkoa) — sellaisten mahdollisten toimien määrittäminen, joita kansallisella, alue- ja paikallistasolla voitaisiin toteuttaa liiketoiminnan kehittämisen vauhdittamiseksi ja pk-yritysten tukemiseksi unionin avaruusperusteisten ratkaisujen tuottamisessa, jotta voidaan tuottaa turvallisempia ratkaisuja EU:n laivastoille (sekä ilma- että vesialukset); — sellaisten aluksiin asennettavien laitteiden prototyyppien luominen, joissa käytetään Galileon signaaleja, jotta voidaan vastata tärkeimpiin tarpeisiin, joita nykyiset laitteet eivät toistaiseksi kata, painottaen Galileon käyttöä etsintä- ja pelastuspalveluihin; tässä pilottihankkeessa kehitettyjen laiteprototyyppien olisi perustuttava olemassa oleviin kaupallisesti saatavilla oleviin osiin, jos niitä on tarjolla; — useiden koeajojen toteuttaminen kaupallisilla ilma-aluksilla ja kalastusaluksilla; tavoitteena on osoittaa toteutettavuus ja alalle tuotettava lisäarvo ja validoida toiminta-ajatus yhdessä eri maiden ilmailu- ja merenkulkualan käyttäjien ja toimivaltaisten viranomaisten kanssa; koeajossa käytettävät ilma- ja vesialukset on varustettava vähintään sellaisella hätälähettimen prototyypillä, joka voidaan aktivoida etäältä Galileo-signaaleja ja koodattuja erityissanomia käyttäen; — osallistuminen sellaisten uusien standardien laatimiseen, joissa määritellään 1) kaupallisissa ilma-aluksissa (ELT-DT) ja kalastusaluksissa (EPIRBS) käytettävien Search and Rescue 406 MHz -hätälähettimien operatiiviset vähimmäis­ vaatimukset, jotta ne voidaan aktivoida etäältä, ja 2) testit, jotka ovat tarpeen, jotta voidaan todentaa vaatimusten­ mukainen suorituskyky tulevien sääntelyaloitteiden tueksi Euroopassa; — osallistuminen olemassa oleviin hätälähettimiä käsitteleviin työryhmiin, mukaan lukien erilaiset julkiset ja yksityiset foorumit sekä keskeisten teollisuuden sidosryhmien, kuten lentotoiminnan harjoittajien, kalastusaluksia edustavien yhteenliittymien, meriliikenteen harjoittajien sekä asiaankuuluvien merenkulku- ja ilmailuviran­ omaisten, haastattelut; — käyttäjävaatimusten konsolidointi ja laitteiden (hätälähettimet) vaatimusten määrittely.
Etsintä- ja pelastustoiminnan kansainvälinen järjestö Cospas-Sarsat myötävaikuttaa keskimäärin noin 2 000 ihmishengen pelastamiseen vuosittain.
Käytetty laite (406 MHz:n hätälähetin) sisältää pakolliset perusvalmiudet hälytysviestin lähettämiseksi satelliitteihin, jotka lähettävät tiedot edelleen maainfrastruktuuriin.
Galileo osallistuu tähän jo nyt tarjoamalla satelliittejaan viestinvälitystä varten (”forward link service”).
Maainfrastruktuurissa määritetään hätälähettimen sijainti ja aktivoidaan etsintä- ja pelastusjoukot.
Galileo tarjoaa nykyisin valinnaisen valmiuden, jonka ensisijaisena tavoitteena on antaa vastaanottokuittaus aktivoidulle hätälähettimelle (”return link”).
Mahdollisuus siihen, että Galileo-infrastruktuurista on viestintäkanava mihin tahansa hätälähettimeen maailmassa, mahdollistaa uudet toiminnot, ja yksi tärkeimmistä on mahdollisuus aktivoida hätälähetin tarvittaessa etäältä maainfrastruktuurista käsin.
Kaupallisen lentotoiminnan alalla tehdyn valmistelutyön päätteeksi julkaistiin ilmailujärjestelmän vähimmäissuoritus­ kykystandardi (EUROCAE ED-277), jossa kuvataan tämän kehityksen mahdollistamiseksi käyttöön otettavat toimintamenetelmät.
Hätälähettimille ei kuitenkaan ole vielä olemassa vähimmäissuorituskykystandardia, jota voitaisiin käyttää tulevan sääntelyn tukena.
Ilma-alusten seurantaa koskevista vaatimuksista vastaava Euroopan unionin lentoturvallisuusvirasto (EASA) on todennut, että hätälähettimen etäaktivointia on kehitettävä edelleen.
Ilmaalusten hätälähettimiä koskevaan standardiin (EUROCAE ED-62B) ei vielä ole sisällytetty etäaktivointimahdollisuutta.